jkorsvik/nowiki_second_scrape_merged huggingface dataset:
Helga Lekamens gränd

Helga Lekamens gränd er et smug i  Gamla stan i Stockholm, som går mellom Västerlånggatan og Stora Nygatan. 
Det eldste dokumenterte navnet er Helge lycama grendh (1505). Smuget var kjent allerede på 1300-tallet og fikk sitt navn etter Helga lekamens gille (jmf. kristi lekamen). Dette gille var i middelalderen det største og mest omtalte i Stockholm. Gillets oppgave var blant annet å bedrive hjelpevirksomhet. Helga lekamens gille opphørte etter reformasjonen i Sverige, og Gustav Vasa overtok deres faste eiendom i 1527..  På 1600-tallet ble smuget blant annet kalt Lekamegränden og på 1700-tallet oppstår navnet Lilla Gråmunkegränd (1722). I 1922 foreslo navnekomitéen å gjeninnføre det gamle navnet for å unngår forvekslinger med Stora Gråmunkegränd.


== Referanser ==


== Litteratur ==
Stahre, Nils-Gustaf; Fogelström, Per Anders (1986). Stockholms gatunamn: innerstaden. Monografier utgivna av Stockholms stad (återtryck av del av 1:a upplagan). Stockholm: Liber/Allmänna förlaget. Libris 7269073. ISBN 91-38-90777-1


== Eksterne lenker ==
(en) Helga Lekamens gränd – kategori av bilder, video eller lyd på Commons
Jacques Schneider

Jacques S. Schneider (født 25. juli 1879, død 1. mai 1928) var en fransk finansmann, ballongfører og fly-entusiast, mest kjent som den som opprettet Schneider-troféet.


== Referanser ==
Det Evig Lokkende

Det Evig Lokkende, (originaltittel: It) er et amerikansk romantisk komedie fra 1927, med Clara Bow og Antonio Moreno i hovedrollene.
Filmen var Clara Bows internasjonale gjennombrudd som skuespiller, og gjorde henne verdenskjent som en "it girl".


== Handling ==
Betty Lou Spence arbeider i en butikk, og har forelsket seg i den kjekke nye arbeidsgiveren hennes, Cyrus Waltham Jr. Imidlertid tilhører de forskjellige sosiale klasser, og han er allerede romantisk Involvert med sosialist Adela Van Norman. Men Cyrus's dumme venn Monty er forelsket i Betty, og hun forsøker å bruke ham for å komme seg nærmere Cyrus.
Når Betty Lou endelig får Cyrus sin oppmerksomhet, overbeviser hun ham om å ta henne med på et stevnemøte til Coney Island. Dagen etter forsøker barnevernet å fjerne babyen til Bettys syke romkamerat Molly. For å beskytte venninnen sin, påstår Betty at babyen faktisk er hennes. Dessverre blir dette opplegget overhørt av Monty, som raskt Informerer Cyrus.


== Rolleliste ==
Clara Bow som Betty Lou Spence
Antonio Moreno som Cyrus T. Waltham
William Austin som "Monty" Montgomery
Priscilla Bonner som Molly
Jacqueline Gadsdon som Adela Van Norman
Julia Swayne Gordon som Mrs. Van Norman
Elinor Glyn som Madame Elinor Glyn


== Referanser ==


== Eksterne lenker ==
(en) Det Evig Lokkende på Internet Movie Database 
(nl) Det Evig Lokkende på MovieMeter 
(en) Det Evig Lokkende på AllMovie 
(en) Det Evig Lokkende på Turner Classic Movies
Kosmisk latte

Kosmisk latte (engelsk Cosmic Latte) er navnet på den gjennomsnittlige fargen til universet, gitt av en gruppe astronomer ved Johns Hopkins University. I 2001 fastslo Karl Glazebrook og Ivan Baldry at universets farge var grønnaktig hvit, men allerede i 2002 korrigerte de disse analysene i et tidsskrift. Der hevdet de at deres undersøkelser av fargen til alt lyset i universet endte opp med en noe beigeaktig hvitfarge. Undersøkelsene inkluderte mer enn 200 000 galakser, og målte spektralområde til lyset fra et stort volum av universet. Den heksadesimale RGB-verdien for kosmisk latte er #FFF8E7.


== Oppdagelse av fargen ==
Det å finne «universets farge» var ikke studiens fokus; det var å forske på spektralanalyser av ulike galakser for å studere dannelsen av stjerner. Akkurat som Fraunhoferlinjer, viser de mørke linjene i studiens spektralområder eldre og yngre stjerner, og gjorde det mulig for Glazebrook og Baldry å fastslå alderen til ulike galakser og stjernesystemer. Det studien avslørte, var at en overveldende del av stjernene ble til for omtrent fem milliarder år siden. Siden disse stjernene ville ha vært mer lyssterke tidligere i historien, endres universets farge over tid fra blått til rødt etter hvert som blå stjerner endres til gule og til slutt røde kjemper.
Glazebrooks og Baldrys arbeid ble finansiert av David and Lucile Packard Foundation.
Når lyset fra fjerne galakser når jorden, vil den gjennomsnittlige «fargen til universet» (sett fra jorden) marginalt øke mot ren hvit. Dette på grunn av lyset fra stjernene da de var mye yngre og blåere.


=== Fargens navn ===

Fargen ble trykket i en artikkel i Washington Post. Glazebrook spøkte med at han var på jakt etter forslag til et navn på fargen. Flere personer som leste artikkelen sendte inn forslag. Disse forslagene ledet til en avstemning blant forskerne som var involvert i arbeidet.

Selv om Drums forslag om «Cappuccino Cosmico» fikk flest stemmer, foretrakk Glazebrook og Baldry Drums andre forslag (Cosmic Latte). Drum kom opp med forslaget mens han satt på Starbucks og drakk en latte samtidig som han leste artikkelen. Han la da merke til at fargen på universet, slik den var vist i Washington Post, var den samme som hans latte.


== Referanser ==


== Eksterne lenker ==
The Cosmic Spectrum Offisiell prosjektside
Carl Froelich

Carl August Hugo Froelich (født 5. september 1875 i Berlin, død 12. februar 1953 samme sted) var en tysk filmregissør, kameramann, filmprodusent, og en pioner innen filmmediets utvikling på det tidlige 1900-tallet.
Hans karriere varte fram til andre verdenskrigs slutt.
Han meldte seg inn i NSDAP i 1933 og i 1939 ble han utnevnt til president av Reichsfilmkammer, en filmorganisasjon som indirekte ble kontrollert av Goebels via Reichsministerium für Volksaufklärung und Propaganda.


== Filmer i utvalg ==
1927: Den forelskede kvinnehater
1931: Piker i uniform (Mädchen in Uniform)
1937: Den store dårskap
1938: Tilbake til hjemmet
1939: De fire kamerater
1939: Symfoni Pathetique
1940: En dronnings hjerte
1941: Veien er fri
1941: En herre i pysjamas (Der Gassmann)


== Referanser ==


== Eksterne lenker ==
(en) Carl Froelich på Internet Movie Database 
(sv) Carl Froelich i Svensk Filmdatabas 
(da) Carl Froelich på Filmdatabasen 
(fr) Carl Froelich på Allociné 
(en) Carl Froelich på AllMovie 
(en) Carl Froelich hos The Movie Database
Leukopeni

Leukopeni (fra grrsk λευκός "hvit" og πενία "mangel") er en forekomst av unormalt lavt antall hvite celler i blodet. En voksen mann kan ha 4500-11000 hvite blodlegemer per mikroliter blod. Barn har noe høyere konsentrasjon. Leukopeni oppstår når antallet er under 5000 leukocytter pr mikroliter blod.Kombinasjonen leddgikt, forstørret milt og leukopeni betegner Feltys syndrom. Leukopeni skyldes hyppigst behandling med cellegift, men er også en uønsket bivirkning ved en lang rekke legemidler.[hvilke?] Radioaktiv stråling og røntgen gir leukopeni hvis dosen er stor nok. Ved enkelte infeksjonssykdommer, spesielt ved virusinfeksjoner, men også ved tyfoidfeber, kan leukopeni forekomme. Leukopeni er dessuten et hyppig funn i tidlig stadium av leukemi.


== Referanser ==
Heinrich Brünings første regjering

Heinrich Brünings første regjering satt ved makten i Tyskland under Weimarrepublikken, fra 31. mars 1930 til 9. oktober 1931. Regjeringen var den første presidialregjering under Weimarrepublikken. Dette innebar at regjeringen styrte med grunnlag i presidentens tillit, ikke parlamentets flertall.  
Brünings oppdrag fra president Hindenburg var å danne regjering «uten støtte i noen koalisjon.» Dette innebar at regjeringen i nødsfall kunne hente sin støtte fra Tysklands president, selv når den hadde et flertall mot seg i Riksdagen. I praksis fikk regjeringen bistand av rikspresidenten til gjennom nødsforordninger å oppløse riksdagen og innkalle til nyvalg. I den mellomliggende perioden styrte regjeringen praktisk talt ukontrollert gjennom nødsforordninger.  Parlamentarismen var dermed i praksis opphevet, og det på en måte som ikke var forutsett i Weimarforfatningen. Regjeringene Brüning I, II, Papen og Schleicher ble kalt presidialregjeringer eller Hindenburg-regjeringer. Endringen var begynnelsen på slutten for demokratiet i Tyskland, og pekte fremover mot det nasjonalsosialistiske diktaturet som kom i 1933. 
Foranledningen til valget i Tyskland 1930 var at Riksdagen i juli dette året, forkastet Brünings forslag til budsjett. Brüning vedtok deretter budsjettet som en nødsforordning, som var i strid med forfatningen. Riksdagen svarte med å oppheve forordningen. Brüning ba som svar på dette president Hindenburg om å oppløse Riksdagen, og innkalle til nyvalg. I de mellomliggende 60 dagene styrte regjeringen gjennom nødsforordninger. 


== Sammensetning ==


== Referanser ==
Regia Aeronautica

Regia Aeronautica  var det fascistiske Italias flyvåpen. I 1922 kom diktatoren Benito Mussolini til makten, og i 1923 samlet han hærens Corpo Aeronautico og  marinens Aviazione della Regia Marina i det selvstendige Regia Aeronautica. Det fikk Régia (kongelig) i navnet fordi Italia var et monarki med Viktor Emmanuel III av Italia som marionettkonge.


== Propagandaverktøy ==
Regia Aeronautica var et propagandaverktøy for å vise verden hvor dyktig italienerne var. I 1920- og 1930-årene var den italienske flyindustrien toneangivende i Europa  og ble ivrig kopiert. Mario Castoldi konstruerte og testfløy racerflyet Macchi M. 39, som vant Schneider-troféet i 1926. I 1934 fløy han sin Macchi i 709 km/t, noe som fortsatt er rekord for sjøfly med stempelmotorer. I 1930-årene hadde Regia Aeronauticas aerobatikkskvadron Giornata dell'Ala oppfunnet noen av de formasjonene som fortsatt brukes i dag. I 1930-årene gjennomførte Italo Balbo en transatlantisk flyging med 24 Savoia-Marchetti S.55-sjøfly til Verdensutstillingen i Chicago (1933) å demonstrere Italias luftfartsvirksomhet. 


== Krigen mot Etiopia ==
I 1935 var hele Afrika kolonisert med unntak av Etiopia. Eventuelle forsøk på å erobre land fra andre afrikanske kolonimakter ville føre til krig mot en europeisk makt, så Mussolini kastet seg over Etiopia i oktober 1935. Det var en ulik kamp med en bokstavelig talt «overlegen»  italiensk angriper. Etiopiske krigere med spyd ble forgiftet med sennepsgass av Regia Aeronautica.


== Spanske borgerkrigen ==
Regia Aeronautica etablerte et korps av «frivillige» i Aviazione Legionaria, som deltok på tysk side i den spanske borgerkrigen. De dyktige italienske jagerflygere i sine dobbeltdekkere  skjøt  ned mange republikanske fly. Derfor kom den feilaktige konklusjonen at fremtidige jagerfly måtte være dobbeltdekkere 


== Andre verdenskrig ==

Da Italia kom med i andre verdenskrig i 1940, omfattet Regia Aeronautica:

58 bombeskvadroner
20 jagerskvadroner
7 speideskvadroner
3 jagerbomberskvadroner
3 transportskvadronerDa  de allierte nådde Roma i 1943, var Italia i prinsippet delt inn i en sørlig alliert del og en fascistisk del i nord. Regia Aeronautica ble også delt i to: Aviazione Cobelligerante ed Aeronautica Italiana som var utstyrt med amerikanske fly og Aviazione Nazionale Repubblicana som ble innlemmet i Luftwaffe. Etter noen uheldige hendelser anså de allierte at syditalienerne var upålitelige og overførte dem til krigen på Balkan. I 1946 ble Italia  republikk, og det italienske flyvåpen mistet sitt kongelige navn og ble kalt  Aeronautica Militare


== Distinksjoner ==


== Kilder ==
Jim Winchester: Fighter: The World's Finest Combat Aircraft – 1914 to the Present Day, 2006, Barnes & Noble Books, ISBN 978-0-7607-7957-6
Stein (Limburg)

Stein er en kommune og et tettsted i den sørlige delen av den nederlandske provinsen Limburg.
Stein kommune består av tettstedene Stein, Elsloo, Urmond, Berg an de Maas, samt noen mindre steder.


== Referanser ==


== Eksterne lenker ==
Offisielt nettsted 
Offisielt nettsted 
(en) Stein, Limburg – kategori av bilder, video eller lyd på Commons
Vaals

Vaals er en kommune og et tettsted helt sør i den nederlandske provinsen Limburg.


== Referanser ==


== Eksterne lenker ==
Offisielt nettsted 
Offisielt nettsted 
(en) Vaals (municipality) – kategori av bilder, video eller lyd på Commons 
(en) Vaals – galleri av bilder, video eller lyd på Commons
Tamiru Demisse

Tamiru Demisse (født 7. oktober 1993) er en etiopisk handicapidrettsutøver, som konkurrerer i friidrett. Han konkurrerer i klassen T13, som er for synshemmede utøvere med mindre enn 10% syn. Han har sølv på 1500 meter fra Paralympiske sommerleker 2016 som fremste internasjonale meritt. 
Han begynte å miste synet da han var 10 år gammel, og begynte med para-friidrett i 2008. 


== Idrettskarriere ==
2016Demisse deltok ved Paralympiske sommerleker 2016 i Rio de Janeiro, der han var Etiopias flaggbærer under åpningsseremonien. Han deltok på 1500 meter i klassen T12/13, der han kom på 2.-plass, 0,2 sekunder bak Abdellatif Baka som satte ny verdensrekord med tiden 3:48,29. Demisses tid på 3:48,49 var ny personlig rekord. Han skulle også delta på 400 meter, men stilte ikke til start. 


== Eksterne lenker ==
Profil og resultater hos IPC
Rio 2016 - Tamiru Demisse
Valkenburg aan de Geul

Valkenburg aan de Geul (limburgsk: Valkeberg aan de Geul) er en kommune i den sørlige delen av den nederlandske provinsen Limburg.
Valkenberg aan de Geul består av 6 tettsteder med mer enn 1 000 innbyggere: Valkenburg, Berg, Broekhem, Houthem, Schin op Geul og Sibbe. I tillegg kommer 8 grender med mindre enn 1 000 innbyggere.


== Referanser ==


== Eksterne lenker ==
(nl) Offisielt nettsted 
(nl) Offisielt nettsted 
(en) Valkenburg aan de Geul – kategori av bilder, video eller lyd på Commons 
(en) Valkenburg aan de Geul – galleri av bilder, video eller lyd på Commons
Royal Air Force College Cranwell

Royal Air Force College (RAFC) er Royal Air Forces anlegg for opplæring av RAF-personell som forbereder seg til å bli fastlønnede offiserer. Anlegget gir også opplæring til flykadetter og er ansvarlig for all RAF-rekruttering sammen med offiser og flymannskapsvalg. Den ble opprinnelig etablert som et treningssenter for marinen under første verdenskrig. Under andre verdenskrig ble skolen og dets fasiliteter brukt til trening av jagerflygere.
Royal Air Force College er basert på RAF Cranwell nær Sleaford i Lincolnshire, og er iblant navngitt som Royal Air Force College Cranwell.


== Historie ==
Cranwell ble først etablert i 1916 av Royal Navy som et flyvnings-treningssenter, og luftskip opererte der til slutten av første verdenskrig.
I desember 1915, etter at Royal Naval Air Service hadde brutt seg bort fra Royal Flying Corps, ble Kommandør Godfrey Paine sendt til Cranwell for å starte en marin flyvningsskole. Royal Navy's Central Depot and Training Establishment åpnet 1. april 1916 i Cranwell under Paines lederskap.
I 1917 ble Paine etterfulgt av Kommandør Luce, og i 1918 etter grunnleggelsen av Royal Air Force i april overtok brigadegeneral Harold Douglas Briggs.Som et Royal Air Force anlegg ble Cranwell hovedkontor for nr. 12-gruppen for de siste månedene av krigen. Etter opphør av fiendtlighetene i november 1918 var Chief of Air Staff, Sir Hugh Trenchard, fast bestemt på å opprettholde Royal Air Force som en selvstendig tjeneste i stedet for å la hæren og marinen styre luftoperasjonene igjen. Etablering av et luftakademi, som vil gi grunnleggende flygetrening, gi intellektuell utdanning og gi en følelse av hensikt til de fremtidige lederne av tjenesten, var derfor en prioritet.
Royal Air Force College ble dannet 1. november 1919 som RAF (Cadet) College under autoritet av sin første kommandant, Luft Kommandant Charles Longcroft. Den 5. februar 1920 ble høgskolen oppgradert til kommandostatus. Det er det eldste militære luftakademiet i verden.
20. juni 1929 krasjet et fly som ble styrt av Flykadett C. J. Giles ved landing ved kollegiet og briste inn i flammer. En andre flykadett, William McKechnie, trakk Giles, som ikke var i stand til å flytte seg, fra det brennende vraket. McKechnie ble tildelt Empire Gallantry Medal for sine handlinger.
I 1936 ble høgskolen redusert fra kommando til gruppestatus innen opplæringskommandoen, og kommandanten sluttet å holde tittelen som luftoffiser med befal over RAF Cranwell.Like før utbruddet av andre verdenskrig stengte luftdepartementet skolen som opplæringssted. Med behovet for å trene luftfartøyer i store mengder ble det omformet RAF College Flying Training School, og det gikk ikke tilbake til sin tidligere funksjon frem til 1947. Det var også i 1947 at kadetter til utstyrs- og sekretariatsgren ble tatt opp til skolen ved siden av de tradisjonelle flykadettene.Etterkrigstrening på skolen var en periode med forandring og usikkerhet. Rekrutteringen fant ikke nok kvalifiserte kandidater til å fylle hver oppføring.


== Referanser ==


== Eksterne lenker ==
Offisielt nettsted 
(en) Royal Air Force College Cranwell – kategori av bilder, video eller lyd på Commons
Skandalen i Milano

Skandalen i Milano (originaltittel: Teorema) er en italiensk dramafilm fra 1968 regissert av Pier Paolo Pasolini. De ledende rollene spilles av Terence Stamp, Laura Betti og Silvana Mangano. Filmen handler om en ung mann som kommer til et rikmannshus. Han fører med seg innsikt og forløsning i kjærlighetens form. Han elsker med alle i huset og reiser videre. I det seksuelle opplever hver og en av dem den høyeste forførelse og den ytterste sannhet. 
Laura Betti vant en prisen for beste kvinnelige skuespiller ved Filmfestivalen i Venezia.


== Handling ==
En mystisk skikkelse bare kjent som «The Visitor» dukker opp i livene til en vanlig borgerlig italiensk familie. Hans ankomst blir varslet ved portene til familiens eiendom i Milano av en postmann. Den gåtefulle fremmede engasjerer seg snart i seksuelle forhold med alle medlemmer av husstanden: den troende religiøse hushjelpen, den følsomme sønnen, den seksuelt undertrykte moren, den veldig sjenerte datteren, og til slutt den plagede faren og ektemannen. Den fremmede gir ustanselig av seg selv, og ber om ingenting tilbake. Mannen stopper også den lidenskapelige hushjelpen fra å begå selvmord, og trøster henne ømt. Mannen blir venn med, og har snart sex med, den bekymrede sønnen, lindrer tvilen og angsten og gir sønnen selvtillit.
Mannen blir deretter følelsesmessig intim med den overbeskyttede datteren, og fjerner hennes barnslige uskyld angående menn. Han forfører også den kjedelige og misfornøyde moren, og gir henne seksuell glede og oppfyllelse igjen. Han har omsorg for, og trøster, den fortvilte og lidende faren - som har blitt syk. Men plutselig skal den fremmede snart forlate husstanden igjen, like plutselig og mystisk som han dukket opp. I det påfølgende tomrommet av den fremmedes fravær, blir hvert familie-medlem tvunget til å konfrontere det som tidligere var skjult for dem. Hushjelpen vender tilbake til landsbyen hvor hun ble født. Moren ønsker seksuelle møter med unge menn. Sønnen forlater familiens hjem for å bli kunstner. Men datteren synker inn i en katatonisk tilstand.


== Rollebesetning ==

Silvana Mangano: Lucia
Terence Stamp: Den besøkende
Massimo Girotti: Paolo
Anne Wiazemsky: Odetta
Laura Betti: Emilia (tjenestejenta)
Andrés José Cruz Soublette: Pietro (sønnen)
Ninetto Davoli: Angelino (postbudet)
Adele Cambria: Emilia
Alfonso Gatto: Doktor


== Referanser ==


== Eksterne lenker ==
(en) Skandalen i Milano på Internet Movie Database 
(no) Skandalen i Milano hos Filmfront 
(sv) Skandalen i Milano i Svensk Filmdatabas 
(da) Skandalen i Milano i Danmark Nationale Filminstitut 
(fr) Skandalen i Milano på Allociné 
(nl) Skandalen i Milano på MovieMeter 
(en) Skandalen i Milano på AllMovie 
(en) Skandalen i Milano på Rotten Tomatoes
Venray

Venray (limburgsk: Venroj) er en småby og en kommune i den sørlige delen av den nederlandske provinsen Limburg.
Venray kommune består av senteret Venray og 10 andre tettsteder, blant andre Ysselsteyn, Leunen, Oirlo og Oostrum. Siden den 1. januar 2010 hører også tettstedene Blitterswijck, Geijsteren og Wanssum til kommunen. Disse ble overført fra den tidligere kommunen Meerlo-Wanssum.


== Referanser ==


== Eksterne lenker ==
Offisielt nettsted 
Offisielt nettsted 
(en) Venray – kategori av bilder, video eller lyd på Commons
Kolmätargränd

Kolmätargränd er et smug i Gamla stan i Stockholm. Det går fra Västerlånggatan i vestlig retning og slutter etter noen meter i Brantingtorget.
Det eldste dokumenterte navnet er Kholmetare Grenden (1646) og Kåålmäterenss grändh (1652) etter en Hans Kohlmeter (1626–1686). På 1600-tallet ble den også kalt for Johan Sekreterares gränd. Det nåværende navnet, Kolmätargränd, ble allment akseptert på 1700-tallet. Hans Kolmeter var dommer.Smuget var fram til 1940-tallet mye lengre og strakte seg mellom kvartalene Nessus og Lychaon helt fram til Myntgatan. I forbindelse med saneringen av Cephalus-kvartalet ble alle tre eksisterende smug innenfor området (Klockgjutargränd, Kolmätargränd og Stenbastugränd) kuttet og slutter etter det i Kanslihusannexets runde innergård, Brantingtorget. Åpningene mot Västerlånggatan finnes dog fremdeles.Rivingen av kvartalene omkring Kolmätargränden førte til en stor proteststorm 1943/44, som ble ledet av blant andre Vera Siöcrona gjennom «kampen om Kolmätargränd».
Kolmätargränden nevnes i Carl Michael Bellmans visesamling Fredmans epistel n:o 34 «till Movitz, när elden var lös».


== Se også ==
Gater og torg i Gamla stan


== Referanser ==


== Litteratur ==
Andersson, Henrik O.; Bedoire, Fredric (1977) [1973]. Stockholms byggnader: en bok om arkitektur och stadsbild i Stockholm (3). Stockholm: Prisma. Libris 7406664. ISBN 91-518-1125-1
Hasselblad, Björn (1975) [1962]. Stockholmsgator (3). Stockholm: Almqvist & Wiksell. Libris 7218493. ISBN 91-20-04751-7


== Eksterne lenker ==
(en) Kolmätargränd – kategori av bilder, video eller lyd på Commons 
(sv) Stockholmskällan har multimedia som gjelder Kolmätargränd
Voerendaal

Voerendaal er en kommune og et tettsted i den sørlige delen av den nederlandske provinsen Limburg.
Voerendaal består av 4 tettsteder med mer enn 1 000 innbyggere: Kunrade, Voerendaal, Klimmen og Ubachsberg, samt en del mindre grender.


== Referanser ==


== Eksterne lenker ==
Offisielt nettsted 
Offisielt nettsted 
(en) Voerendaal – kategori av bilder, video eller lyd på Commons
Gloster Gamecock

Gloster Gamecock var en dobbeltdekker, et jagerfly brukt av Royal Air Force. Det var en utvikling av Mk III Gloster Grebe, som fløy første gang i februar i 1925. Det skilte seg fra de Grebe, først og fremst på grunn av sin motor, en Bristol Jupitermotor, som erstattet den upålitelige Armstrong Siddeley Jaguar. Andre endringeromfatter et forbedret balanseror, et raffinert skrog og invendig montert maskingevær.
Gamecock Mark I ble tatt i bruk av en RAF skvadron på RAF Henlow i mai 1926, og det var også den siste av seks skvadroner som brukte det frem til juli 1931. Dette en fikk en ganske kort levetid i RAF, dels på grunn av de mange havarier - av 90  brukt av RAF, gikk 22 tapt i landing- eller spinnulykker. Disse feilene ble utbedret i Mk. II versjon ved hjelp av en lengre øvre vinge og en modifisert hale-enhet.


== Brukt i Vinterkrigen ==
Under den finske vinterkrigen 1939-40 skjøt en Gamecock en sovjetisk Ilyushin DB-3 bomber. Den 29. januar 1940 tvang en finsk Gamecock to sovjetiske DB-3s til å lande på finsk jord (som de trodde var Estland) for å overføre drivstoff fra det ene fly til den andre. Besetningen skyndte seg inn i det ene flyet som hadde nok drivstoff og flyktet og etterlot den andre Gloster Gamecock som ble tatt i bruk av finnene.


== Operatører ==

 FinlandFinske Air Force StorbritanniaRoyal Air Force


== Referanser ==


== Eksterne lenker ==
Gloster Gamecock Arkivert 17. juli 2020 hos Wayback Machine.
Weert

Weert er en by og en kommune i den østlige delen av den nederlandske provinsen Limburg. Byen Weert ble gitt byrettigheter i 1414.
Weert består av disse bydelene: Altweerterheide, Boshoven, Laar, Stramproy, Swartbroek, Tungelroy og Weert.


== Referanser ==


== Eksterne lenker ==
Offisielt nettsted 
(nl) Offisielt nettsted 
(en) Weert – kategori av bilder, video eller lyd på Commons